વાંચા હા વાંચા તમારી કોલેજ કાળની પ્રેમિકા ને જીવનસંગીની….કોલેજના ચાર વર્ષ તમે એક સાથે વિતાવ્યા ને તમારી પ્રેમ કહાની હર કોઇ જાણતું હતું. કોઇને સ્વપનેય ખ્યાલ ન હતો કે તમારા જેવા શાંત અને ગભીંર વ્યકિત ને વાંચા જેવી બોલકણી અને મજાકીયા કીસમની છોકરી પસંદ પડી જશે આ તો પ્રથમ વર્ષમાં લેબમાં પ્રેક્ટિલ કરતી વખતે આંખો થી આંખો નું મળવું ને તમારી પ્રેમ કહાની શરુઆત.ને ખરા શબ્દોમાં તમારા બન્ને ના ઘરે પણ આ વાતની ખબર પડી ગયી અને વાત બન્ને પરિવાર ને મંજુર હતી કારણકે કદાચ પૈસેટકે તમાર બન્નેનું ખાનદાન મધ્યમ વર્ગીય હતું અને તમે બન્ને બ્રાહ્મણ. કિંતુ તમે નક્કી કરેલું કે તમે આગળ ભણશો અને એ વાત પર વાંચા પણ સંમત હતી ને તે તમારી કહેતી કે “તારું નામ મક્સદ છે ને તારે તો ખુબ આગળ વધવાનું છે.” ને બસ પછી તો તમે વધુ ભણવા પુને ચાલ્યા ગયા ને વાંચાને તમારી કોલેજ માં લેક્ચરર ની જોબ મળી ગયી.